Charles Watson-Wentworth

Charles Watson-Wentworth, 2. marki av Rockingham, (født 13. mai 1730, død 1. juli 1782) hadde titlene The Hon. Charles Watson-Wentworth før 1733, vicomte Higham mellom 1733 og 1746, jarlen av Malton mellom 1746 og 1750 og marki av Rockingham i 1750, og var en britisk whigpolitiker. Han var statsminister fra 1765 til 1766, og i 1782. Han ble en beskytter for mange whigs, kjent som Rockingham Whigs, og tjente som en ledende Whig grandee. Han tjenestegjorde i bare to høye stillinger i politikken, statsminister og leder av House of Lords. Etter at George Grenville gikk av i 1765 ble Rockingham utnevnt til statsminister. På grunn av indre motsetninger i kabinettet gikk Rockingham av og William Pitt den eldre ble utnevnt til ny statsminister.

De følgende 16 årene fra 1766 var Rockingham i opposisjon. Han forfektet konstitusjonelle rettigheter for kolonister, og støttet de amerikanske kolonienes krav om selvstendighet. I 1782 ble han statsminister for andre gang, med Charles James Fox og Lord Shelburne som statssekretærer. Da han tiltrådte anerkjente han USAs selvstendighet og tok dermed initiativet for å avslutte Storbritannias innblanding i den amerikanske revolusjon. Denne regeringsperioden ble kort, da Lord Rockingham døde 14 uker senere.

Referanser 

Britiske statsministre
Hosebåndsordenen
Fødsler i 1730
Dødsfall i 1782